**“T R U E L O V E W A I T S"**

**KROZ ČISTOĆU LJUBAVI**

**DO ŽIVOTNE SREĆE**

*Obećanje čistoće do braka*

**U AMERICI POKRET "PRAVA LJUBAV ČEKA**”

[www.truelovewaits.com](http://www.truelovewaits.com/)

[www.jerichosystems.com/tlw/tlw.html](http://www.jerichosystems.com/tlw/tlw.html)

Od 1993. godine u Sjedinjenim Američkim Državama među mladim kršćanima nastao je veliki pokret pod nazivom “True Love Waits- prava ljubav čeka.” O čemu se radi?

 Izloženi velikoj poplavi nemorala i nedopuštenih seksualnih iskustava prije braka, koji duhovno i moralno osakaćuju mlade ljude, te ugrožavaju temeljne ljudske vrijednosti ljubavi i obitelji, mladi kršćani u Americi odlučili su se oduprijeti toj vrsti nasilja i agresije i zalažu se za očuvanje pravih životnih i kršćanskih moralnih načela; žele se dostojanstveno pripremiti na životni poziv ljubavi u braku i obitelji. U tu svrhu mladi se organiziraju u zajednice i svatko od njih pismeno potpisuje ovu izjavu:

 ***"Believing that true love waits, I make a commitment to God, mayself, my family, my friends, my future mate, and my future children to be sexually abstinent from this day until the day I enter a biblical marriage relationship."***

U prijevodu ovo obećanje glasi:

 *“Vjerujući da prava ljubav čeka, obvezujem se Bogu, samom sebi, svojoj obitelji, prijateljima, budućem bračnom drugu i svojoj budućoj djeci da ću čuvati seksualnu uzdržljivost od danas pa do dana svoga kršćanskog vjenčanja”.*

 Ovu su izjavu potpisale **već stotine tisuća** američkih mladića i djevojaka koji su pristupili ovome pokretu! (O tome pišu ovi listovi: *Glas Slavonije* od 7.veljače 1994, str. 35, *Novi svijet* br. 1, siječanj 1998; *Zvonik*, br. 1 do 5, 1998.g.)

**I U EUROPI ISTI POKRET "PRAVA LJUBAV ČEKA"**

U Francuskoj pod imenom "A.V.A - AMOUR VRAI ATTE

Po uzoru na Ameriku od 1993. razvio se isti pokret “Prava ljubav čeka” među mladim Francuzima između 17 i 25 godine i to za sada u pariškoj regiji gdje već ima 600 potpisnika. Kao mladi Amerikanci i ovi mladi Francuzi odlučuju se za čisti život prije braka. (O tome izvještavaju francuske novine *FIGARO* od 4.6.1996.). Pokret se širi i po drugim europskim zemljama.

**U  HRVATSKOJ PRIJE NEGO U AMERICI!**

      Ovo što se zbiva i pokreće među mladima u Americi i u Europi za Hrvate nije neka velika novost i otkriće. Kod nas to postoji već od 1915. godine!

 Uzor i apostol hrvatske mladeži dr. Ivan Merz u 19. godini svoga života za blagdan Bezgrešnog Začeća Blažene Djevice Marije 8.XII.1915. donio je odluku da će živjeti čisto do braka. On je tu odluku nazvao "zavjet čistoće do braka" i tako je i zapisao u svome dnevniku da je taj zavjet položio.

 Po uzoru na njega od 1981.godine prigodom hodočašća u Lurd i Rim oko 240 hrvatskih mladića i djevojaka dalo je isto takvo obećanje-odluku čistoće do braka kojim su se obvezali da će se uzdržavati od predbračnih seksualnih odnosa.